Σόλομον.
Σόλομον!
13 ΙΟΥΝΙΟΥ 1977
Πού πηγαίνετε, κύριοι;
Και τι έχετε στην τσάντα;
Μπαγκάζια είναι, απλώς.
Όλοι όρθιοι.
Καθίστε.
Εντιμότατε, η πολιτεία μηνύει τον κατηγορούμενο,
Σόλομον Καλούσι Μαχλάγκου,
έναν 21 ετών άντρα γεννημένο στη Νότια Αφρική,
που διαμένει στο Τετράγωνο Γ2 του 2445, στο Μαμελόντι της Πρετόρια,
για δύο δολοφονίες,
για δύο απόπειρες δολοφονίας,
για εμπλοκή σε βία δημόσια
και για φθορά περιουσίας.
Νεαρέ μου,
η πολιτεία σε κατηγορεί για δύο δολοφονίες,
για δύο απόπειρες δολοφονίας,
για εμπλοκή σε βία δημόσια
και για φθορά περιουσίας.
Και τέλος, και το πλέον σημαντικό,
κατηγορείσαι για συνωμοσία.
Για συνωμοσία με κοινό σκοπό
προς συμφέρον άλλου, κυρίως του Μόντι Μότλουνγκ, απόντος,
για την τέλεση των πράξεων.
Ευχαριστώ, Εντιμότατε.
Θα συζητήσατε τις κατηγορίες με τον πελάτη σας, κύριε Μίλερ.
Μάλιστα, Εντιμότατε.
Και τι δηλώνει;
Στις κατηγορίες δολοφονίας, απόπειρας δολοφονίας,
δηλώνουμε αθώοι.
Στις άλλες κατηγορίες...
δηλώνουμε αθώοι.
Η δίκη ορίζεται για τις 13 Φεβρουαρίου.
Μεταφέρετε τον κατηγορούμενο στη φυλακή Φορτ στο Γιοχάνεσμπουργκ
ως την ολοκλήρωση της δίκης.
Όλοι όρθιοι.
Αυτή είναι η οικογένειά μου. Η μητέρα μου, Μάρθα. Ο αδελφός μου, Λούκας.
Δεσμοφύλακας και, καμιά φορά, πατέρας μου.
Ήθελαν για μένα το καλύτερο.
Με προετοίμασαν για να γίνω άντρας.
Ευθύνη που θα καταλάβαινα βαθιά
κατά την ενηλικίωσή μου στο Ανατολικό Τράνσβααλ,
όταν μας έδιωξαν από τη γη μας και μας υποχρέωσαν σε φτώχεια.
Αφήσαμε τον πατέρα μου θαμμένο σε άγονη γη.
Μαζί τα βγάζουμε πέρα, βοηθάμε ο ένας τον άλλον όπου μπορούμε.
Ήμασταν σκλάβοι της φτώχειας.
Και η μόρφωσή μου ήταν στη διάθεση της οικογένειάς μου.
Ήταν στις 6 Απριλίου, κυρία. Του 1652.
Φίλε, ακόμα χέζεις;
Μαχλάγκου, φύγε από δω.
Ο Μάιλς Ντέιβις κάποτε είπε
"Η τζαζ είναι ο αδελφός της επανάστασης. Η επανάσταση την ακολουθεί παντού".
ΜΑΪΛΣ ΝΤΕΪΒΙΣ
-Πώς είσαι, Σόλι; -Καλά, εσύ;
Έβγαλες πολλά λεφτά σήμερα.
Δόξα στον Αλλάχ.
Να τα ξοδεύεις εδώ, να 'χεις την ευλογία του Αλλάχ.
-Αντίο. -Αντίο.
Γαμώτο!
Άσος σπαθί!
Γέρο, δύο ραντ το στοίχημα.
Άσος σπαθί.
-Μόντι. -Έλα δω, γλυκιά μου.
Αν το βρεις, θα σου πάρω χαλαρωτικό για τον κότσο στα μαλλιά σου.
-Μόντι; -Τι;
-Γιατί δεν ήρθες σχολείο; -Άσε με, παίζω.
Έλα, φίλε.
Μπάτσοι! Πάμε να φύγουμε!
Σταματήστε!
Η Μπρέντα Ριβιέρα.
Δεν ζει στην ίδια πραγματικότητα.
Επιλέγει να έρχεται.
Αργήσατε, παιδιά.
Είναι έξυπνη, είναι όμορφη.
-Συγγνώμη. -Και είναι δική μου.
Μπρέντα;
Τι έχει η κοπέλα σου;
Ξέρετε κάτι;
Πώς θα μορφωθείτε αν είστε στη φυλακή;
Ο Μαντέλα είναι φυλακή, έτσι;
Διαβάζει, όμως.
Όλοι μας οι ηγέτες είναι μορφωμένοι.
Εσύ δεν θες να διαβάσεις.
Και φοράς σχολική στολή. Βλακείες.
Έχεις διαγώνισμα ιστορία και δεν έχεις διαβάσει.
Μη μου λες τη δική του ιστορία.
Θα σου πω τη δική μας. Σταμάτα λίγο.
Ξέρεις τι έγινε το 1652 με τον Γιαν Βαν Ρίμπεκ;
Πλημμύρισε τον τόπο με Έγχρωμους.
Μετά ήρθε ο Βάσκο ντα Γκάμα και μας πέταξε τα μπαχαρικά του.
Τώρα ό,τι τρώμε, καίει.
Ξέρεις τους Σάκα Ζουλού; Όχι;
Ξέρεις τη βασίλισσα Μοτζάτζι;
Τον Χιατσάγιο τον ξέρεις;
"Σετσάγιο" λέγεται.
Ναι, αυτό.
Ποιος σκότωσε τον βασιλιά Χίντσα;
Ο Χάρι Σμιθ. Ναι.
Μη μου λες ότι δεν ξέρω. Ένα έχω να πω εγώ. Γαμιούνται οι Μπόερς.
Η Εκπαίδευση Μπάντου!
Να πάνε να...
Δεν βλέπεις ότι έχει κόσμο;
Θες να πεθάνουμε όλοι από τη φασαρία σου;
Ηρέμησε, έχει καρφιά γύρω.
Απάντησέ μου. Τι αποστολή είχαν;
Η αποστολή τους ήταν...
Να βιάζουν και να κλέβουν. Μόντι, φίλε!
-Μπρέντα, πώς είσαι; -Μια χαρά.
Ξέρει ο μπαμπάς σου πού είσαι;
Σόλι Μαχλάγκου. Τι έχεις εκεί;
Μάιλς Ντέιβις.
Χριστέ μου.
Ξέρεις τι είναι αυτό, μικρέ;
Είναι χίπικο.
Δεν σου το λένε αυτό, όμως.
Λένε ότι ήταν για εμπορική θέση
στη νότια, πιο απολίτιστη άκρη της Αφρικής.
Τον λένε Τόμας Μασούκου.
Τον ξέρουμε ως Τόμι Λόντον.
Ντόπιος ακτιβιστής Μαμελόντι και ήρωας της απελευθέρωσης.
Το Λονδίνο στρατολογεί μαθητές για την ANC,
για να ξεσηκωθούν ενάντια στο καθεστώς.
Δεν ήξερα τι να σκεφτώ γι' αυτόν, αλλά είχε ενδιαφέρον.
Δεν ήταν γκάνγκστερ, αλλά ήταν επικίνδυνος.
Και μιλούσε άψογα αγγλικά. Ο Τόμι Λόντον.
Ναι.
Θέλουμε κόσμο να μπει στο κίνημα, να πολεμήσουμε το σύστημα.
Θα γίνει πορεία μεθαύριο.
Στις 16 Ιουνίου στο Σοβέτο.
-Εντάξει. -Κανονίζω μερικά πούλμαν.
Θέλω να έρθετε κι εσείς.
Φέρτε κι άλλους να δείξουν τη στήριξή τους.
Σίγουρα, φίλε. Εγώ θα έρθω.
-Κι εγώ θα έρθω. -Δεν θα πάμε.
-Είπα ότι θα πάω. -Δεν θα πάμε.
Ο νόμος Μπάντου είναι γελοίος.
Δεν βλέπεις ότι σε δουλεύουν;
Φροντίζουν να καταλάβεις όλες τις εντολές τους.
"Ναι, αφεντικό. Όχι, αφεντικό. Λυπάμαι, αφεντικό".
Σταθείτε λίγο. Σας έχω κάτι.
Μικρέ;
Κοπάνα την.
Θείε Λόντον, θέλω να παίξω.
Έλα τώρα, οι μεγάλοι έχουν δουλειές.
Γρήγορα.
Θα σου αγοράσω γλυκό.
Θέλω να πάρετε μερικά. Μοιράστε τα.
"Στα τσακίδια τα αφρικάανς".
Θα σας βρω στη στάση του λεωφορείου. Πίσω από τον σταθμό.
-Στις 16 Ιουνίου. -Εντάξει. Μου δίνεις τον δίσκο μου;
Θα τον πάρεις στις 16 Ιουνίου.
Στο Σοβέτο.
-Πάμε. -Μην αγχώνεσαι. Πάμε.
Πάμε.
-Εντάξει, "Μάιλς Ντέιβις"; -Τα λέμε, Τόμι.
Μικρέ, παίξε τώρα.
Να το προσέχεις το αμάξι μου.
"Το μποξ είναι σαν την τζαζ.
Όσο καλύτερο είναι, τόσο λιγότερο το εκτιμά ο κόσμος".
Τζορτζ Φόρμαν.
Λούκας, αδελφέ μου.
Πώς είσαι;
Καλά.
Είσαι εντάξει;
Ναι. Μια χαρά είμαι.
Ωραία.
Χρόνια πολλά.
Δεν το ξέχασες.
Πώς μπορούσα να το ξεχάσω;
Καλό;
Βαρέων βαρών.
Και ο δίσκος;
Πήγαινε να τον ακούσεις εσύ.
Ωραία.
Η μητέρα μου.
Υπηρέτρια που πληρώνεται για να μεγαλώσει άλλη οικογένεια
στα προάστια της Πρετόρια.
-Γεια σου, μαμά. -Γεια σου, παιδί μου.
Έγινες ολόκληρος άντρας. Είσαι ίδιος ο πατέρας σου.
Αλήθεια, μαμά;
Πώς πέρασες σήμερα;
Καλά, αλλά οι Μπόερς είναι σκληροί εργοδότες.
Αδελφέ μου, πώς πάει η δουλειά;
Η δουλειά είναι δουλειά. Την κάνω και πληρώνομαι. Τι να πω;
Κι εσύ;
-Καλά είμαι, αλλά η αστυνομία... -Σόλι, τη δουλειά τους κάνουν.
Πώς νιώθεις που είσαι άντρας; Θα βάρυναν τα μπαλάκια.
Λούκας, δεν ξέρω...
-Είσαι αδελφή; -Λούκας...
Έχω δουλειά. Πρέπει να φύγω.
Τα κορίτσια θα έχουν μαζευτεί. Άντε να τα πάρεις.
Λούκας...
Προσοχή, κόσμε, έρχεται ο όμορφος γιος μου.
Βρε μαμά...
-Πού πας; -Πάω στο Μαραμπαστάντ.
Αγόρασέ μου καπνό. Αυτός τελείωσε σχεδόν.
-Εντάξει. -Θα μου πάρεις;
Ευχαριστώ. Μην ξεχάσεις το πάσο σου.
Μαμά.
-Στο καλό. -Εντάξει.
Σολ, φίλε μου, πώς είσαι;
-Γεια σου, Μόντι. -Γεια.
Με ποιον είσαι;
Με τον Μάιλς Ντέιβις.
Λοιπόν, είσαι μέσα για την πορεία στις 16;
-Μόντι, δεν μπορώ. -Μπορείς.
-Δουλεύω. -Μικροπωλητής είσαι.
Βοηθάω τη μητέρα και τον αδελφό μου.
Τον αδελφό σου. Βγάζει πολλά δουλεύοντας για τον εχθρό.
Μην αρχίζεις τις βλακείες.
Βλακείες; Βλακεία είναι να είσαι μικροπωλητής, πουλημένε.
Ναι; Τι είπες, μικρέ;
Σόλι!
Σκατό.
Μάλλον ξέχασες ποιος σε φρόντισε στη μύηση.
Κι εσύ, φίλε...
Πού είναι ο δίσκος μου;
Και με τον λαό τι γίνεται;
Ποιον λαό;
Καλό μου παιδί, δειλοί σαν εσένα
επιτρέπουν στους λευκούς να μας κυβερνούν.
Όχι. Δειλός είναι αυτός που σκοτώνει τον μαύρο του αδελφό.
Ο Σπάιντερ ήταν ένας άχρηστος προδότης.
Αν ο Σπάιντερ εμφανιζόταν, θα τον σκότωνα ξανά.
Δηλαδή πεθαίνεις, επειδή κάποιος σε αποκάλεσε προδότη;
Σκότωσέ με, ο Μόντι με είπε καρφί.
-Τώρα λες βλακείες, μικρέ. -Αλήθεια;
Ναι.
Να προσέχεις.
-Μόντι, πάμε. -Άντε γαμήσου.
Γιατί δεν μιλάς;
-Πες κάτι. -Καλά, εντάξει.
Τι άλλο σας έμαθαν στη μύηση;
Ό,τι συμβαίνει στη μύηση, δεν βγαίνει παραέξω.
-Πες μου. -Είναι αντρικές κουβέντες.
Μα σε ποιον θα το πω;
-Είπαμε, αντρικές κουβέντες. -Πού θα το πω;
Είναι αντρικές κουβέντες.
Έλα δω.
Αν δεν ανοίξεις το στόμα σου να μου πεις,
ούτε εγώ θα το ανοίξω.
-Μωρό μου, όχι. -Δεν θα το ανοίξω.
Πιστεύεις ότι είσαι καλύτερος απ' αυτούς που πιάνουν κάθε μέρα;
Μπρέντα...
Οι Μπόερς σκότωσαν τον πατέρα μου. Είναι άκαρδοι.
Το έζησα ο ίδιος. Δεν θέλω να το συζητήσω.
Νόμιζα ότι δεν φοβάσαι.
Μπρέντα, δεν φοβάμαι τίποτα.
Θα πάω στην πορεία. Μαζί σου ή μόνη μου.
Το να αγαπάς κάποιον...
το να σ' αγαπούν...
είναι η μεγαλύτερη φιλοδοξία μου...
προσωποποιημένη.
ΦΩΤΟΓΡΑΦΕΙΟ ΤΟΥ ΣΤΙΒ
Μάλιστα...
Κρεμμύδια, ντομάτες, μήλα...
και μπανάνες.
Σόλι, σου λείπουν δύο ραντ.
Μου χρωστάτε δύο ραντ από την προηγούμενη βδομάδα.
Οτράν;
-Χρωστάμε στον Σόλι δύο ραντ. -Ναι.
-Τα λέμε. -Κάτσε! Σόλι!
ΜΟΝΟ ΛΕΥΚΟΙ
Σε τσάκωσα, διαβολάκο.
Σε πιάσαμε.
Όχι, ρε φίλε. Παράτα με!
Παράτα με!
Μπορείς να μας ξεφύγεις, λες;
Θα ξεφύγεις; Μπάσταρδε!
Να δούμε πώς τρέχεις με γεμάτο στομάχι.
Έλα. Σήκωσέ τον. Έλα.
Να σε δω να τρέχεις τώρα.
-Σας παρακαλώ... -Φάε.
Φάε!
Φάε.
Φάε το.
Σας παρακαλώ...
Φάε. Έλα. Φάε.
-Εντάξει. -Φάε το!
Φάε το όλο.
Ναι; Αυτό είναι.
Φάε το.
-Δεν μπορώ να φάω άλλο. -Γιατί;
Δεν μπορώ...
Ίσως να του κάνουμε λίγο χώρο.
Το Σοβέτο ήταν λουτρό αίματος.
Χριστέ μου.
Σόλι, φεύγουμε. Σε δύο μέρες.
Θα έρθεις μαζί μας; Θα έρθει και ο Λάκι.
Ναι.
Λοιπόν, τι λες, Ντέιβις; Είσαι μέσα;
Σόλι, σε παρακαλώ, μην πας μαζί τους.
Πάμε.
Σόλι, με συγχωρείς.
Έπρεπε να σε έχω ακούσει.
Συγχώρεσέ με που δεν σε άκουσα.
Όχι, Μπρέντα.
Εγώ είμαι ο δειλός.
Μην το λες αυτό.
Σε άφησα να πας μόνη σου.
Εγώ έμεινα πίσω.
Ποιος άντρας το κάνει αυτό;
Λυπάμαι.
Σκότωσαν αθώα παιδιά.
Είχαν σκυλιά...
δακρυγόνα.
Και πέτρες πετούσαν...
παντού.
Γινόταν...
πάρα πολύ μεγάλη φασαρία.
Και μετά απόλυτη ησυχία.
Ησυχία.
Ήταν φρικτά.
Λες και άκουγα το δέρμα να ξεσκίζεται από το σώμα.
Άκουγες να τους ρουφούν την ανάσα από το σώμα τους.
Μετά άκουγες συνεχώς πυροβολισμούς. Ακόμα και τώρα... ακούω πυροβολισμούς.
Πυροβολισμοί, παιδιά να πέφτουν.
Πυροβολισμοί. Παιδιά να πέφτουν. Ξανά πυροβολισμοί.
Δεν έχω ξαναδεί ποτέ τόσο αίμα.
Γιατί μας μισούν τόσο οι Μπόερς; Τι τους έχουμε κάνει;
Γιατί δεν μας δείχνουν έλεος; Τι έχουμε κάνει;
Αν δεν ήσουν στις 16 Ιουνίου,
γιατί πήγες εξορία;
Κουράστηκα.
Θύμωσα.
Έδιωξαν βίαια τους δικούς μου από την πατρική μας γη.
Σκότωσαν τον πατέρα μου. Έπρεπε να βοηθήσω τη μητέρα μου.
Είχαν διαλύσει τον ανδρισμό μου. Δεν το άντεχα άλλο.
Εσείς τι θα κάνατε;
Άλλωστε,
ξέρουμε για τι είστε ικανοί.
-Ποιοι; -Το ρατσιστικό καθεστώς των Αφρικάανς.
Σκοτώνετε μαθητές σε πορεία.
-Χούλιγκαν και ταραξίες. Εγκληματίες... -Παιδιά.
Που θέλουν ελευθερία.
Βλέπετε, το Σοβέτο μάς εξαγρίωσε. Εξαγρίωσε εμένα.
Και δεν ήμουν καν εκεί.
Αστυνομικοί σκότωναν παιδιά.
Βαρεθήκαμε να πετάμε μόνο πέτρες, ενώ εσείς μας ρίχνετε με σφαίρες.
Θα πολεμούσαμε τη φωτιά με φωτιά.
Γιατί δεν τρως το φαγητό σου;
Δεν πεινάω, μαμά.
Σόλομον...
Αυτό δεν είναι ζωή.
Δεν μπορεί να θέλει αυτό ο Θεός.
Καλούσι, μην αμφισβητείς τον Θεό.
Κάνει τα πράγματα με τον τρόπο Του.
Ποιον τρόπο, μαμά;
Κοίτα το πρόσωπό μου.
Γιατί επιτρέπει ο Θεός να μας δέρνουν και να μας σκοτώνουν;
Να μας παίρνουν τη γη... τον πατέρα μας;
Μην ανακατεύεις τον πατέρα σου.
Είμαι σίγουρος ότι αν ο πατέρας ζούσε,
δεν θα του άρεσε να ζει έτσι.
Σόλομον...
μη μιλάς έτσι στη μαμά.
Λούκας, Σόλομον, ο Ιησούς είναι ζωντανός. Να έχετε πίστη.
Φάε τώρα, παιδί μου.
Μαμά...
περιμένεις ακόμα τον Ιησού;
Να γυρίσει ο Ιησούς να σου λύσει τα προβλήματα;
Ο Ιησούς δεν θα γυρίσει.
Είναι νεκρός.
Μας είπαν στη μύηση...
ότι όταν πεθάνεις, δεν επιστρέφεις.
Λούκας! Θα σκοτώσεις τον γιο μου!
Τι σε έπιασε;
Κάποια μέρα θα μετανιώσεις γι' αυτά που είπες.
Άφησέ τον, μαμά.
Να τον αφήσω...
ΜΑΧΛΑΓΚΟΥ
Πού είναι ο Σόλι;
Γρήγορα. Μπες μέσα.
Γιατί τόσο μεγάλη βαλίτσα; Τι πήρες;
Γιατί πας τόσο αργά;
-Μαμά; -Ναι;
-Ο Σόλομον έφυγε. -Έφυγε; Πού πήγε;
Έγραψε αυτό το σημείωμα.
"Αδελφέ μου Λούκας.
Έφυγα. Μη με αναζητήσετε".
Έφυγε, μαμά.
Από πότε μας γράφει γράμματα όταν πάει για δουλειά στο τρένο;
Είναι σπουδαία μέρα στην εκκλησία και άργησα ήδη.
Μαμά, ο Σόλομον έφυγε!
Βρες τον.
Όταν γυρίσω από την εκκλησία, να σας δω και τους δύο εδώ.
Αυτά τα παιδιά θα με τρελάνουν.
Μας σκοτώνεις.
Τι γίνεται εδώ;
Τόμι, αυτό το αμάξι κόλλησε.
Είμαστε στη μέση του πουθενά.
Ξέρεις πόση αστυνομία ψάχνει τύπους σαν εμάς;
Μήπως δεν έχει νερό;
Δεν έχω ώρα για βλακείες.
Ντέιβις, παιδί μου. Πάρε τον δίσκο σου.
Πάρτε τα πράγματά σας.
Βιάσου, φίλε. Πάμε.
Τόμι, να προσπαθήσουμε να το φτιάξουμε...
Δεν έχουμε ώρα. Τα θαλάσσωσες εντελώς.
Πώς φύγατε από τη χώρα;
Από το πράσινο σύνορο περάσαμε στη Μοζαμβίκη.
Εμείς κάνουμε πορεία πάνω κάτω και οι Μπόερς μάς ρίχνουν.
Πάνω και κάτω.
Περίμενα να έρθεις να μας βρεις στην πορεία.
Πίστευα ότι θα άλλαζες γνώμη.
Ντέιβις, θέλουμε να μάθουμε. Τι συμβαίνει;
Ήσουν με άλλο κορίτσι; Επειδή ήσουν με την Μπρέντα.
Παλεύαμε για την ελευθερία όλων.
Για τη δική σου ελευθερία.
Κι εσύ δεν ήρθες καν.
Και τώρα δεν μας λες καν τι συμβαίνει;
Δεν σου ζήτησα να παλέψεις για μένα.
Ξέχνα το, εντάξει;
-Θέλουμε να μάθουμε. -Φίλε.
Σόλι...
Άφησέ τον να φύγει. Η βαλίτσα γεμάτη με φρούτα θα 'ναι.
Αδελφέ Τι, περπατάμε πολλή ώρα. Πού είναι αυτό;
Κοντεύουμε, Μόντι.
Θα πάρουμε αυτό το μονοπάτι μέχρι το ποτάμι.
Όταν φτάσουμε στα βράχια...
-Σας λέω, κοντεύουμε. -Σκατά!
Χριστέ μου! Αυτό το πουκάμισο μου κόστισε 50 ραντ.
Νόμιζα ότι συνέβη κάτι σοβαρό, ρε φίλε.
Αδελφέ Τι, ήταν πουκάμισο σχεδιαστή.
Σιγά το πουκάμισο. Θα πάρεις άλλο στη Μοζαμβίκη.
Στη Μοζαμβίκη; Απ' αυτά έβγαλαν λίγα.
Σίγουρα δεν έχει κροκόδειλους εδώ;
Όχι. Κουνήσου.
Προσέξτε τις πέτρες.
Βιαστείτε!
-Έχει φίδια το νερό; -Όχι, πάμε.
Ελάτε, παιδιά. Κοντεύουμε.
Ναι!
Αδέλφια, καλώς ήρθατε στη Μοζαμβίκη.
Βόρστερ, παλιομαλάκα!
Θα επιστρέψουμε.
Εσείς εκεί! Ψηλά τα χέρια!
-Πέστε κάτω! -Μη ρίξεις!
-Μη ρίξεις. -Εδώ είναι Μοζαμβίκη.
Το ξέρουμε. Είμαστε του ANC, σύντροφοι.
-Γιατί παίρνουν τις τσάντες μας; -Ελάτε.
-Τι; -Είμαστε ANC, σύντροφοι.
Πέστε κάτω!
-Πόσοι είστε; -Τέσσερις.
-Πόσοι; -Τέσσερις είμαστε.
Σκάσε!
Γεια σας.
ΚΑΤΑΥΛΙΣΜΟΣ ΠΡΟΣΦΥΓΩΝ ΜΟΖΑΜΒΙΚΗ
20 ΙΟΥΝΙΟΥ 1976
Γεια σας.
Μόντι...
Μόντι.
Μόντι, ξύπνα.
Πιες αυτό.
Έτσι μπράβο. Έτσι.
Πού είμαστε;
Στη Μοζαμβίκη.
Ο Λόντον και ο Λάκι είναι εκεί.
Τα καταφέραμε.
Ναι, τα καταφέραμε.
Μόντι. Θα γίνεις καλά.
-Ντέιβις. -Γεια, Λάκι.
Οι Σανγκάαν θα σας σκοτώσουν. Δεν είμαστε στην Πρετόρια.
Καλά.
Ευχαριστώ πολύ.
Η ΠΑΙΔΑΓΩΓΙΑ ΤΩΝ ΚΑΤΑΠΙΕΣΜΕΝΩΝ
Ευχαριστώ.
Πώς τη λένε την ουρά σου;
Δεν ξέρω.
Πώς σε λένε;
Καλά.
Μόντι.
Λάκι.
Και Τόμι Λόντον.
Εγώ είμαι ο Σόλομον.
-Πες "Σόλομον". -Σόλομον.
Ναι, ωραία. Εσύ ποιος είσαι;
Δεν έχω όνομα.
Λέει ψέματα. Δεν υπάρχει κανένας χωρίς όνομα.
Όχι, αδελφέ Τι. Νομίζω ότι σοβαρολογεί.
Είναι απλό.
Να του δώσουμε εμείς όνομα.
-Κόκα-Κόλα. -Κόκα-Κόλα;
Ναι, Κόκα-Κόλα.
-Όχι, φίλε. -Κόκα-Κόλα;
Ναι. Όχι.
Πλάκα κάνεις.
Πες τον Φάντα, φίλε.
-Όχι. -Είναι πολύ καλύτερο.
Ναι. Να δώσουμε λίγο χρώμα στο καημένο το παιδί.
Βλέπετε πόσο σκούρο είναι το παιδί; Είναι ξένος.
Τύπου "Μαύρος σαν εμένα".
Μεγάλο μέγεθος.
Κόκα-Κόλα.
-Βλέπεις; -Σου αρέσει το όνομα;
-Έλα δω. -Κόκα-Κόλα.
Γεια σου, Κόκα-Κόλα.
Κόκα-Κόλα.
Σόλομον, Κόκα-Κόλα.
Κόκα-Κόλα.
Ναι, φίλε. Χριστέ μου.
-Ένα. -Ένα.
-Δύο. -Δύο.
-Τρία. -Τρία.
-Τέσσερα. -Τέσσερα.
Πέντε.
Τι; Εικοσιπέντε;
Τον άκουσες, έτσι;
Λοιπόν, κύριοι. Είμαστε εδώ πολλούς μήνες τώρα.
Να σχεδιάσουμε την απόδρασή μας ή να τους δωροδοκήσουμε.
Οι μόνες μας επιλογές.
Εγώ συμφωνώ μαζί σου, αδελφέ Τι.
Το φαγητό εδώ είναι χάλια,
οι τουαλέτες βρομάνε.
Κοίτα αυτό το ψωμί. Κάνει και για μπάλα ποδοσφαίρου.
Και δεν αντέχω πια να τον παίζω.
Μόντι, σοβαρέψου, σε παρακαλώ.
Σοβαρά μιλάω.
Να ενημερώσουμε τη Λουσάκα. Να μας απελευθερώσουν.
Έχω ένα σχέδιο. Πόσα λεφτά έχουμε;
Σόλι, φίλε μου...
Μάιλς Ντέιβις, πάντα είσαι κοντά στον Παράδεισο, έτσι;
Εναλλακτικό σχέδιο.
Αδελφέ Τι.
Την επόμενη φορά, συγκεντρώσου.
Να μην καταλήξουμε ξανά έτσι.
Λίγα αγγλικά και νομίζεις ότι έχεις αρχίδια;
Σκατά.
Πάρε, Κόλα. Πήγαινε.
Πήγαινε, άντε.
Με τη βοήθεια του Κόκα-Κόλα,
περάσαμε λαθραία χαρτί
και ξεκινήσαμε εκστρατεία με γράμματα στο ANC στο Μαπούτο
για να ενημερωθεί η Λουσάκα.
Βγάζαμε λαθραία ένα νέο γράμμα κάθε εβδομάδα.
Ικετεύαμε να μας σώσουν.
Μετά από έξι μήνες στον καταυλισμό, η Μοζαμβίκη είχε αρχίσει να μας επηρεάζει.
Αλλά δεν εγκαταλείπαμε.
Μάλιστα. Κοίτα εδώ...
Είσαι άτακτος.
Αδελφέ Τι,
είμαστε σ' αυτήν την άθλια χώρα έξι γαμημένους μήνες.
Γι' αυτό μας έφερες εδώ;
Έχει Πορτογάλους, FRELIMO, παιδιά που τα λένε Κόκα-Κόλα.
Μας τσιμπάνε κουνούπια, παιδιά κλαίνε, η βροχή δεν λέει να σταματήσει.
Αδελφέ Τι...
κάνε κάτι.
Τελείωσες;
Τι κοιτάτε;
Αυτό είναι το πουκάμισό μου.
Απάντησέ μου!
Μόντι, τι ζόρι τραβάς;
Παιδί είναι. Έχεις τρελαθεί;
Άντε γαμήσου, μαλάκα.
Τράβα να ηρεμήσεις.
Να σου πω, Κόλα.
Μην του δίνεις σημασία.
Πρέπει να βρω τον Μόντι.
Αυτό είναι ποτάμι όταν έχουμε πλημμύρες.
Η μαμά μου με έπλενε εδώ παλιά.
Μου τη θυμίζει.
Πριν από τον πόλεμο.
Θα σου λείπει.
Ναι.
-Πόσοι; -Τέσσερις.
-Πήγαινέ με. -Μάλιστα, λοχαγέ.
Είστε από τη Νότια Αφρική;
Σας μιλάω!
-Ναι. -Ναι.
Μαζέψτε τα.
-Τι; -Είπε να τα μαζέψουμε.
Η ANC απάντησε στο γράμμα μας, παιδιά.
Πάμε!
-Πάμε. -Τα λέμε μετά, με το άθλιο φαΐ σας.
Και αυτή η ουρά;
-Να μείνει. Είναι ορφανό. -Όχι, δεν είμαι.
Όχι. Είναι μαζί μου.
Ο πρώτος κανόνας της επιβίωσης είναι να φροντίζεις τον εαυτό σου.
Αν θέλετε να επιβιώσετε, καλά θα κάνετε να με ακούτε.
Πάμε.
Συγγνώμη, αδελφή μου, κάνεις λάθος.
-Θα μείνει εδώ. -Είναι μαζί μου.
-Είναι μαζί μου! -Όχι! Σόλομον!
-Σόλομον! -Είναι μαζί μου!
-Μη μ' αφήνετε! Σόλομον! -Κόκα-Κόλα!
-Σόλομον! -Κόκα-Κόλα!
Σόλομον! Μη με αφήνεις!
Σόλομον!
ΚΟΝΤΑ ΣΤΗ ΛΟΥΑΝΤΑ, ΑΝΓΚΟΛΑ 27 ΑΠΡΙΛΙΟΥ 1977
Ακολουθήστε με.
Μπείτε μέσα.
Δεν έχει σχέση με σας.
Προδότες του Γιουνίτα.
Είναι ανάμεσα στον MPLA και στο Γιουνίτα.
Ακολουθήστε με.
Αυτό θα είναι το σπίτι σας για τους επόμενους μήνες.
Βολευτείτε.
Σύντροφοι, το στρατόπεδο εκπαίδευσης.
Η εκπαίδευση ξεκινά σύντομα.
Κύριοι, βλέπετε πώς είναι.
Να είστε σε εγρήγορση.
Να προσέχουμε τα νώτα μας και ο ένας τα νώτα του άλλου.
Σύντροφοι, περνάμε τώρα σε μάχη και στρατιωτικές επιχειρήσεις.
-Ζήτω ο ANC! -Ζήτω!
-Ζήτω ο Χάρτης Ελευθερίας! -Ζήτω!
-Η δύναμη! -Είναι δική μας!
-Η δύναμη!
Μόλις έμαθα κάτι.
Σύντροφοι, ο διοικητής μας, Ο. Ρ. Τάμπο,
έχει ένα σημαντικό μήνυμα.
Πλησιάστε, παρακαλώ, σύντροφοι.
Χαίρε στους διοικητές, στα στελέχη και στους κομισάριους στην Ανγκόλα.
-Χαίρε! -Χαίρε!
-Χαίρε σε όλους στη Μοζαμβίκη. -Χαίρε!
-Χαίρε στους συντρόφους στην Ανγκόλα. -Χαίρε!
-Χαίρε, Μκόντο Βεσίζβε. -Χαίρε!
Υπάρχουν τρεις ρυθμίσεις ρίψης στο ΑΚ-47.
Ασφάλεια.
Το κατεβάζουμε μέχρι κάτω, μία ημιαυτόματη βολή.
Στη μέση γίνεται πολυβόλο.
Πλήρως αυτόματο, συνεχή, γρήγορα πυρά.
Ναι;
Διοικητή, πότε θα δοθεί και σ' εμάς Καλάζνικοφ;
Σύντομα, σύντροφε. Θα πάρετε όπλα σύντομα.
Ναι;
Διοικητή, πότε θα γυρίσουμε; Πότε θα αρχίσουμε να πολεμάμε;
Θυμηθείτε, είναι σημαντικό κομμάτι της εκπαίδευσης.
Είναι επικίνδυνο να πάρεις όπλο που δεν το ξέρεις.
Δεν είστε μισθοφόροι. Είστε μαχητές της ελευθερίας.
-Το ξεκαθαρίσαμε; -Μάλιστα.
-Το ξεκαθαρίσαμε; -Μάλιστα!
...ενάντια στη λευκή μειονότητα του Βόρστερ.
Να εκδικηθούμε το αίμα πάνω από χιλίων αθώων μαθητών
-που είπαν μόνο "Φτάνει" στους Αφρικάανς. -Πυρ!
Συμπατριώτες, δεν είμαστε δολοφόνοι, είμαστε επαναστάτες.
Ζήτω η επανάσταση.
-Η δύναμη! -Μας ανήκει!
-Η δύναμη!
-Τους φοβάστε; -Όχι, δεν τους φοβόμαστε! Τους θέλουμε!
-Η δύναμη! -Είναι δική μας!
-Η δύναμη!
-Μας ανήκει!
-Η δύναμη!
Αρκετά, σύντροφοι.
Αυτό το μίλε παπ είναι κρύο.
Αυτή είναι η γλώσσα του καταπιεστή.
Ξέρετε, σύντροφοι,
η Εκπαίδευση Μπάντου είναι όργανο του Φέρβερντ και τώρα του Βέρστερ,
για να βεβαιωθεί ότι θα υπάρχει ατελείωτη προσφορά αμόρφωτων εργατών.
Προστατεύει το οχυρό των Μπόερς. Τέλος!
Συμφωνώ. Βασικά...
Το καθεστώς είναι εχθρός των Αφρικανών, της αφρικανικής συνείδησης.
Θα γίνει, όμως, τελικά εχθρός και των λευκών.
Συμφωνώ. Δεν γεννιόμαστε όλοι ελεύθεροι;
Ρε φίλε...
άντε πάλι με τα αφρικάανς σου.
Παράτα μας!
Η ΤΕΧΝΗ ΤΟΥ ΠΟΛΕΜΟΥ ΣΟΥΝ ΤΖΟΥ
ΜΑΝΙΦΕΣΤΟ ΤΩΝ ΑΜΚΟΝΤΟ ΒΕ ΣΙΖΕ
Σύντροφοι.
Ο Χάρτης λέει να προστατεύουμε κάθε Νοτιοαφρικανό.
Μαύρο, λευκό, Ινδό, Έγχρωμο.
Δεν μετράει ποιος σε γέννησε.
Μετράει να είσαι μέρος της λύσης
που θα ρίξει τον ιμπεριαλισμό.
Τότε, ανήκεις εδώ.
Αμκόντο βε Σίζε. Τι σημαίνει για σας;
Τι θέλετε να πετύχετε;
Πώς είναι η πάλη που αντιμετωπίζουμε;
Εμείς είμαστε η λόγχη του έθνους.
Σκοπός μας είναι να πολεμάμε τον εχθρό.
Ναι, αλλά δεν είμαστε μόνο πολεμιστές.
Είμαστε και εραστές.
Ο Τσε Γκεβάρα είπε ότι η επανάσταση είναι η πιο σπουδαία πράξη αγάπης.
Αγάπη για τον λαό σου. Αγάπη για τη χώρα σου.
Αυτό είναι το Βε Σίζε.
Ο στόχος μας είναι η αγάπη.
Σόλομον.
Πού στην Ανγκόλα εκπαιδεύτηκες;
Ήταν σε στρατόπεδο εκπαίδευσης έξω από τη Λουάντα.
Παρακαλώ, πες στο δικαστήριο...
κατά την εκπαίδευση, έμαθες να αποφεύγεις
κάθε μορφή απώλειας πολιτών;
Ναι.
Μας τόνιζαν συνεχώς να αποφεύγουμε τις απώλειες πολιτών.
Θα κάνουμε ένα μικρό διάλειμμα.
Έτοιμοι...
Πυρ!
Παύση πυρός, σύντροφε!
Σταμάτα να ρίχνεις!
Τι γίνεται, μαλάκα; Τι πρόβλημα έχεις;
Τι πρόβλημα έχεις, γαμώτο;
Έχεις μικρό πουλί; Γι' αυτό ρίχνεις έτσι;
Αν κάποιος κάνει ξανά τέτοια ανοησία, αντιμετωπίζει εκτελεστικό απόσπασμα.
-Είναι ξεκάθαρο; -Μάλιστα, διοικητή.
Κατάλαβες;
Μάλιστα, διοικητή.
Παλιαδελφή.
Ανάπαυση!
Σύντροφε, να σου πω λίγο, παρακαλώ;
Λυπάμαι για τον φίλο σου, τον Κόκα-Κόλα.
Θα επιζήσει, όμως.
Κι εγώ ήμουν κάποτε σαν τον Κόκα-Κόλα.
Αλλά ο φίλος σου ο Μόντι είναι εκτός ελέγχου. Να τον προσέχεις.
Έτσι γίνεται όταν...
πιστεύεις πολύ σε κάτι.
Κι εσύ σε τι πιστεύεις;
Πιστεύω στην αλλαγή.
Το φωνάζουμε, το λαχταρούμε... και τίποτα.
Ώρα να κάνουμε κάτι.
Μου αρέσει το πάθος σου.
Ωστόσο, να θυμάσαι ότι οι επαναστάτες είναι έτοιμοι να σκοτώσουν ή να σκοτωθούν.
Έχεις σκοτώσει κανέναν;
Όχι.
Μη βιάζεσαι πολύ να το κάνεις.
Δεν θέλεις να δεις τη ζωή να σβήνει από τα μάτια κάποιου.
Βλέπεις την ψυχή του να φεύγει...
και ξέρεις ότι εσύ την πήρες.
Δεν το θες αυτό στη συνείδησή σου.
Φύγε.
Μάλιστα, διοικήτρια.
Διοικητή, να σας πω λίγο ιδιαιτέρως;
-Μπορεί να περιμένει; -Όχι, θα προτιμούσα όχι.
Αφορά στην αποστολή στη χώρα.
Καταλαβαίνω πόσο σημαντική είναι για το κίνημα.
Οπότε, θα προτιμούσα να μην πάω με κάποια μέλη...
Αποφασίστηκε στο υψηλότερο επίπεδο.
Είναι πρακτικό θέμα. Πας μ' αυτούς από την περιοχή σου.
-Καταλαβαίνω... -Είναι διαταγή.
Να συνεχίσουμε την ενημέρωση.
Σύντροφοι, έχετε λάβει εκπαίδευση στη δολιοφθορά. Σωστά;
Μάλιστα.
Ξέρετε να φτιάχνετε εκρηκτικά
από υλικά του εμπορίου.
-Ξέρετε από στρατιωτική μάχη. -Μάλιστα.
Κάθε κυβερνητικός στόχος. Αποφυγή θυμάτων πολιτών.
Σταματάμε βασικές υπηρεσίες, όπως ταχυδρομείο.
-Αστυνομικά τμήματα. -Ηλεκτρισμό.
Τις επόμενες τρεις εβδομάδες, θα λάβετε περαιτέρω οδηγίες.
Μην τραβάτε την προσοχή. Να θυμάστε, μην πανικοβάλλεστε ποτέ.
Είστε πλέον μέρος του Αστικού Μηχανισμού της Τράνσβααλ.
Κύριοι, να θυμάστε, είστε σε χώρους της πρώτης γραμμής.
Σύντροφοι, μείνετε κοντά στον ασύρματο.
Μην τον χάσετε.
Αν συμβεί κάτι, θα είναι το κλειδί για την επιβίωσή σας.
ΣΟΥΑΖΙΛΑΝΔΗ 10 ΙΟΥΝΙΟΥ 1977
Αυτό το μονοπάτι πρέπει να ακολουθήσετε.
Να πάτε στο καλό.
-Ωραία. -Ωραία.
Σύντροφοι, το σημείο επικοινωνίας μας. Ελάτε.
Σύντροφε Μόντι.
Σύντροφε Λάκι.
Είναι και κάτι άλλο εδώ.
Γαμώτο! Καλυφθείτε!
Αδελφέ Τι, είσαι καλά;
-Δεν βλέπω! -Λοιπόν.
-Έλα. -Σύντροφοι, πάρτε τα πάντα.
Για την προστασία μας, το σημείο επικοινωνίας ήταν παγιδευμένο.
Γεγονός που ο σύντροφος Λόντον είχε ξεχάσει.
Βλέπετε κανέναν; Είναι κανείς εκεί;
Κίρα! Σταμάτα.
Ναι. Να βοηθήσω;
Ψάχνουμε μήλα.
-Πόσα; -Τέσσερα. Περιμένουμε ένα ακόμα.
Χριστέ μου, Λόντον. Από χτες σας περιμένω.
-Ελάτε μέσα. -Πάμε, σύντροφοι.
Σύντροφοι, γρήγορα.
Πού ήσασταν, παιδιά;
Τα ταξιδιωτικά έγγραφα ήταν έτοιμα χτες.
Συγγνώμη. Καθυστερήσαμε.
Ο Λόντον έχει χάσει πολύ αίμα. Θα πρέπει να φύγετε χωρίς αυτόν.
Μπορώ να τους περάσω.
Ένα μικρό κόψιμο είναι.
Φροντίζω επαναστάτες πολλά χρόνια τώρα.
Το νοσοκομείο είναι πέντε ώρες από δω.
Εγώ τους έφερα εδώ, εντάξει;
-Δική μου ευθύνη είναι. -Όχι.
Ο σύντροφος Ντάγουντ έχει δίκιο. Δεν μπορείς να ταξιδέψεις.
Και έχουμε πολύ ακόμα.
Δεν γίνεται να σε αφήσουμε εδώ.
Ναι, ο Μόντι έχει δίκιο.
Ναι. Θα σας περάσω απέναντι...
Σύντροφε Λόντον...
Ο Ντάγουντ σε πληροφόρησε ότι δεν είσαι σε θέση να ταξιδέψεις.
Να ακούσεις τη συμβουλή του.
Από τη Λουσάκα.
Τους είπα για την κατάστασή μας.
Πρέπει να κάνουν τα σημεία επικοινωνίας πιο ασφαλή.
Είπαν ότι ο Λόντον πρέπει να μείνει πίσω.
Όχι. Και η αποστολή;
Συνεχίζεται.
Είμαστε ήδη μία μέρα πίσω. Ξέρω το ανατολικό Τράνσβααλ.
Εκεί γεννήθηκα. Μ' εκείνον μυηθήκαμε εκεί.
-Θα μας οδηγήσω εγώ. -Ωραία.
Θα ενημερώσω ότι ο Καλούσι
είναι πλέον διοικητής σας.
Τι;
Έχεις πρόβλημα, σύντροφε;
Ναι. Τι σε κάνει τόσο ιδιαίτερο;
-Έχω οικογένεια εκεί. -Και;
-Είμαι πιο καταρτισμένος... -Εσύ;
Σύντροφε!
Δεν είχες πειθαρχία...
-Τι πειθαρχία; -Ησυχία!
Σωπάστε!
Τελείωσε.
Θα σας περάσει ο σύντροφος Καλούσι. Το ξεκαθαρίσαμε;
Είπα στον Λόντον, τα ταξιδιωτικά έγγραφα είναι έτοιμα.
-Χρειάζομαι φωτογραφίες. -Ναι.
Επόμενος.
ΣΥΝΟΡΙΟΦΥΛΑΚΗ
ΒΑΣΙΛΕΙΟ ΤΗΣ ΣΟΥΑΖΙΛΑΝΔΗΣ
Η αστυνομία της Σουαζιλάνδης είναι πολύ σχολαστική.
Μην τους δώσετε αιτίες.
Καλή τύχη, παιδιά.
Πάρε 1.000 ράντ.
Οι οδηγίες ως το επόμενο σημείο επικοινωνίας. Ξέρεις τι να κάνεις.
Η μάχη συνεχίζεται.
Ευχαριστώ, Ντάργουντ.
ΜΟΝΟ ΜΑΥΡΟΙ ΑΝΤΡΕΣ
ΥΠΗΡΕΣΙΑ ΜΕΤΑΝΑΣΤΕΥΣΗΣ
-Ποιος είσαι; -Μπάιρον Σικοσάνα.
-Τι; -Μπάιρον Σικοσάνα.
Τι κάνεις στη Νότια Αφρική;
Επισκέπτομαι οικογένεια.
ΑΣΤΥΝΟΜΙΑ ΚΑΤΑΖΗΤΟΥΜΕΝΟΙ
Κύριε, τι λέτε;
Μου μοιάζει τρομοκράτης.
-Καλώς ήρθες. -Ευχαριστώ.
-Ποιος είσαι; -Τζαμπουλάνι Σικοσάνα.
ΜΙΝΤΕΛΜΠΟΥΡΓΚ
Με την επέτειο της 16ης Ιουνίου σε μόλις τέσσερις μέρες,
ο στρατός εντατικοποίησε τις προσπάθειες.
Παρακολουθείται κάθε δρόμος προς το Σοβέτο.
Δύο τάγματα είναι σε αναμονή σε κοντινές στρατιωτικές βάσεις.
-Σόλι, έχουμε σχέδιο. -Τι σχέδιο πάλι;
-Να πάμε στο Σοβέτο. -Η αποστολή είναι στο Τεμπίσα.
-Ποιος είναι στο Τεμπίσα; -Η αποστολή μας είναι εκεί.
Άκουσες το ράδιο; Μας χρειάζονται στο Σοβέτο.
Ίσως έχουν άλλη αποστολή εκεί.
Γάμα τους.
Φίνεους; Ο Μαχλάγκου είμαι. Άνοιξε.
Ποιος είναι και χτυπάει την πόρτα λες κι είναι αστυνομία;
Τι θέλεις;
Ξάδελφε, πάει καιρός. Πώς είσαι;
Καλά, Φίνεους.
Ωραία.
Μόντι, τελευταία σε είδα στη μύηση. Δεν τελείωσες, άτιμε!
Μην αρχίζεις τις βλακείες σου.
Ναι... Γιατί είστε όλοι τόσο σοβαροί;
Αυτός ποιος είναι;
Λάκι, ο Φίνεους. Φίνεους, ο Λάκι.
Ωραία.
Ελάτε μέσα, πίνουμε.
Γιατί είστε τόσο οργισμένοι;
Κάνει κρύο έξω.
Κάθεσαι εδώ πέρα και πίνεις.
Φίνεους, έτσι κάνουν οι άντρες;
Απλώς χαλαρώνουμε.
Κύριοι,
το να παραπονιέστε πόσο σας καταπιέζουν στην ίδια σας τη γη δεν βοηθά πουθενά.
Ώρα για αντεπίθεση.
Ώρα να μορφωθείτε.
Να αποκτήσετε πειθαρχία.
Ώρα να τους πολεμήσουμε. Να σκοτώσουμε τα σκυλιά.
Όχι, έτσι δεν θα λυθεί τίποτα. Μόνο η πειθαρχία βοηθά.
Παιδιά...
Σοβαρολογείτε τώρα;
Φίνεους...
η ελευθερία μας είναι σοβαρή υπόθεση.
Το τρένο φεύγει σε μία ώρα. Πάμε.
Τι διάολο συμβαίνει;
Πήγαμε στο Τεμπίσα για αναγνώριση για την αποστολή.
Κοίτα.
Δες και μόνος σου.
Τίποτα δεν γίνεται στο Τεμπίσα.
Καλά. Τι θέλετε να κάνουμε στο Σοβέτο;
Έχουμε εκπαιδευτεί, έτσι; Ομορφόπαιδο.
Πάμε να δώσουμε ελπίδα.
Ο Μόντι και ο Λάκι είχαν δίκιο.
Τώρα ήμασταν στρατιώτες. Ανήκαμε στην πρώτη γραμμή.
Να φύγουμε.
Πάμε.
Σοβέτο...
Μήλα, μπανάνες.
Μπανάνες.
Φίλε!
Φίλε.
-Ορλάντο; -Αυτό πάει στο Ορλάντο.
Συν δύο;
Ηρεμήστε. Κοντεύουμε. Ένας ακόμα.
Πού πηγαίνετε, κύριοι;
Στο Ορλάντο.
Κα τι έχετε στην τσάντα;
Μπαγκάζια είναι, απλώς.
Σκατά!
Σόλι! Τα λέμε στο σημείο συνάντησης.
Εντάξει, ωραία. Μόντι!
Μόντι!
-Βιάσου, φίλε. -Γαμώτο!
Μόντι!
Βιάσου, φίλε.
Άφησέ με!
Άφησέ τον.
-Ορκίζομαι, θα τον σκοτώσω. -Μείνε εκεί που είσαι.
Μη ρίξεις.
Θα τα κάνεις πάνω σου, μαλάκα;
Μόντι! Όχι, Μόντι!
Σόλι, σήκω πάνω!
Τρέχα, Σόλι!
Μόντι!
Τρέχα, Σόλι!
Σόλομον!
Πού είναι; Πού είναι ο Σόλομον;
Παράτα μας, φίλε...
Είναι τρομοκρατική επίθεση.
Ποιον θα βάλουμε σ' αυτό;
Ο πρωθυπουργός μού ζήτησε προσωπικά να έρθω από την Πρετόρια.
Να βεβαιωθώ ότι...
Ελάτε, παιδιά!
-...θα γίνουν όλα σωστά. -Σκάσε!
Έλα!
Μου χαραμίζεις τον χρόνο.
Σηκώστε το πάνω!
Σόλομον...
Χρειαζόμαστε κάποιον έξυπνο, ψύχραιμο.
Υπουργέ, να σας συστήσω...
Τον επιθεωρητή Έρικ βαν Χέρντεν.
-Έλα! -Κλείσε!
Βούλωσε το βρομόστομά σου!
Θα χειριστεί την υπόθεση.
Βαν Χέρντεν, δεν θέλουμε προβλήματα.
Θα χειριστείς την υπόθεση με προσοχή και επιδεξιότητα.
-Καταλαβαινόμαστε; -Μάλιστα, υπουργέ, απόλυτα.
Καλή σας μέρα.
Θα μιλήσεις τώρα;
Περνιέσαι για έξυπνος;
Ποιος είναι ο Σόλομον;
Το απολαμβάνεις αυτό;
Θέλεις να σταματήσουμε;
Πες μου ποιος είναι ο Σόλομον.
Ο Μπάιρον είπε να ρωτήσω εσένα.
Δεν θες να μιλήσεις;
Θα σε ρωτήσω άλλη μία φορά.
Ποιος... είναι... ο Σόλομον;
Γαμημένε άχρηστε καφίρ!
-Γεια. -Γεια. Τι γίνεται εκεί;
-Τι εννοείς; -Προσπαθώ να στήσω την υπόθεση.
Τους χτυπάς ανηλεώς ενώ εγώ προσπαθώ να τους ανακρίνω.
Μαλακώνουμε τους καφίρ για την ανάκριση.
Σόλομον Καλούσι Μαχλάγκου.
Πού πήγες σχολείο;
Έδωσα ήδη την κατάθεσή μου.
Θες να ξαναφέρω τους άλλους;
Εντάξει.
Ο Λούκας Μαχλάγκου είναι δεσμοφύλακας.
Μένει με τη Μάρτα. Στο Μαμελόντι.
Η οικογένειά σου.
Και μετά είναι κι αυτή...
η Έγχρωμη.
Η Μπρέντα.
Το κορίτσι σου;
Οι δικοί μου δεν έχουν καμία ανάμιξη.
Απλώς ρωτάω.
-Πού πήγες σχολείο; -Δεν ξέρουν τίποτα.
"Αδελφέ μου Λούκας.
Έφυγα. Μη με αναζητήσετε".
Όταν έγραψες αυτό το γράμμα για τον Λούκας... Πού πήγες μετά;
Έφυγα από το σπίτι.
Αλήθεια;
Πώς κατέληξες με όπλα του στρατού στην οδό Γκοχ,
όπου σκοτώθηκαν δύο αθώοι;
Μάλιστα.
Πού πήγες σχολείο;
Στο λύκειο του Μαμελόντι.
Φίνεους.
Έτοιμος να μιλήσεις;
Έλα.
Προχώρα.
Πρέπει να γυρίσω στο δικαστήριο. Να είστε σύντομοι.
Το παρακάνατε με την ανάκριση του Μότλουνγκ.
Ναι. Με όλο τον σεβασμό, υπουργέ, έτσι ήταν όταν με διορίσατε.
Ναι, αλλά ποιες είναι οι συνέπειες;
Ο άλλος μπορεί να δικαστεί; Πώς λέγεται;
-Μαχλάγκου. -Ναι. Ο Μαχλάγκου μπορεί να δικαστεί;
Ναι, υπουργέ, αλλά οι πιο πολλοί μάρτυρες υποδεικνύουν τον Μότλουνγκ...
Μότλουνγκ, Μαχλάγκου... Γαμημένα ονόματα καφίρ.
Δεν δίνω δεκάρα για τους μάρτυρες. Θα κρεμαστεί κάποιος γι' αυτό ή όχι;
-Υπουργέ... -Τι είδους μήνυμα στέλνουμε;
Δύο λευκοί πέθαναν. Δολοφονήθηκαν εν ψυχρώ.
Δύο καλοί λόγοι να κρεμαστεί ο Μαχλάγκου.
Κι αν δεν μπορούμε να αποδείξουμε ότι ο Μαχλάγκου...
Γάμα το, Βαν Χέρντεν.
Τριγύριζε στους δρόμους του Γιοχάνεσμπουργκ
με πολυβόλα και χειροβομβίδες ή όχι;
-Πέθαναν δύο λευκοί ή όχι; -Μάλιστα, υπουργέ.
Μην υποτιμάς το μακρύ χέρι του νόμου.
Έλα.
Καλώς ήρθες στη φυλακή υψίστης ασφαλείας της Πρετόρια.
Όταν φύγεις από δω, θα φύγεις σε φέρετρο.
Λοιπόν, κάτσε να καταλάβω.
Εσύ ξέφυγες.
Γιατί επέστρεψες;
Άκουσα πυροβολισμούς.
Και ο Μόντι ζητούσε βοήθεια.
Ήξερα ότι κάτι συμβαίνει.
Είχες ευκαιρία να δραπετεύσεις. Μιλάμε για τη ζωή σου. Εσύ πήγες πίσω.
Δεν μπορούσα να τον αφήσω.
-Έλα... -Σόλομον, βοήθεια!
Μπάσταρδε!
Σόλομον...
Άφησέ το κάτω, φίλε. Κάτω.
-Μας έριχνε. -Δεν με νοιάζει. Κάντε πίσω.
-Σόλομον... -Φύγετε μακριά!
Μόντι; Τι έκανες; Μόντι.
ΣΥΝΕΡΓΕΙΟ ΤΖΟΝ ΟΡ
Πιάστε τους!
Πέτα το όπλο σου! Πέτα το γαμημένο το όπλο!
Συγγνώμη...
Πάρτε τους.
Οπότε...
τότε μας πήγαν στον Τζον Βόρστερ.
Αυτό συνέβη.
Θα δούμε τι θα κάνουμε.
Θα είναι πάρα πολύ δύσκολο.
Θα παλέψουμε, όμως.
Δουλεύω στην αποθήκη του Τζον Ορ, στο συνεργείο.
Είμαι μηχανικός.
Πίναμε τσάι στο γραφείο του κυρίου Κάσνερ.
Ήμουν εγώ, ο κύριος Κάσνερ, ο κύριος Γούλφεντεϊλ και ο κύριος Χάρτογκ.
Αυτός ο Τεντ είναι ηλίθιος.
-Ναι, ο τύπος είναι βλάκας. -Πραγματικός βλάκας.
Εγώ πάντως θα το δω.
Πίναμε τσάι στο γραφείο μου, όταν εμφανίστηκε ένας νεαρός Μπάντου.
-Ποιος; Ο κατηγορούμενος; -Όχι, ο άλλος.
Ο άλλος; Ο Μότλουνγκ;
Ο Μότλουνγκ.
Τον αναγνωρίσατε τώρα, τον αναγνωρίσατε και πριν, και όταν είδατε ύποπτους.
-Ο Μότλουνγκ. -Ναι, ο Μότλουνγκ.
Ναι, αυτό ξαναπές το. Ο τύπος είναι βλάκας.
Βλάκας ή όχι, εγώ θα το δω.
Σολ!
-Δώσε μου τη ζάχαρη. -Σόλομον!
Ευχαριστώ.
Πού είναι;
Έφτασε ο Μότλουνγκ στην πόρτα. Πείτε μας τι έγινε μετά.
Λέει "Πού είναι;"
-Πού είναι; -Πού είναι ο Σόλομον;
Δεν ξέραμε τι εννοούσε.
"Πού είναι;" Είπε τίποτε άλλο;
Μόνο αυτό.
Πρέπει να καταλάβετε. Έχουμε συνηθίσει να έρχονται να ψάχνουν για δουλειά.
Απλώς να μας ενοχλούν ενίοτε.
Τους δεχόμαστε.
Αυτός, όμως...
-Πού είναι; -Ποιος;
-Πού είναι ο Σόλομον; -Τι;
Ήρθε στην πόρτα...
έβγαλε ένα πολυβόλο και άρχισε να ρίχνει.
-Γαμώτο. -Το όπλο του σταμάτησε. Μπλόκαρε.
Ο κύριος Κάσνερ και ο κύριος Γούλφεντεϊλ ήταν νεκροί.
Όταν άρχισε να ρίχνει, έπεσα στο πάτωμα και άρχισα να σέρνομαι.
Με γρατζούνισε μια σφαίρα και έπεσα κάτω.
Έβλεπα ότι το όπλο του είχε μπλοκάρει. Είπα "Κένι, να τον πιάσουμε".
Κένι, το όπλο του μπλόκαρε! Να τον πιάσουμε!
Έψαξα να βρω...
Βρήκα... έναν μεταλλικό σωλήνα.
Και... ήταν στην αρχειοθήκη.
Σόλομον!
Μετά πήγα κοντά του και...
Τον χτύπησα.
ΤΖΟΝ ΟΡ
Σόλομον!
Σόλομον...
Ο κατηγορούμενος ήρθε από το πίσω μέρος του συνεργείου.
Σόλομον...
Αλλά, Εντιμότατε...
Δεν ξέρω γιατί δικάζεται εκείνος. Εννοώ...
Δεν έκανε τίποτα.
Δεν μας έριξε εκείνος.
Κύριε Μπραγκ, μπορείτε να κατεβείτε.
Όλοι όρθιοι.
Μάλιστα. Καλά πήγε σήμερα.
Βασικός μάρτυρας είπε ξεκάθαρα
ότι δεν ήσουν εκεί όταν συνέβη.
Αυτό είναι νίκη.
Θυμάται ότι σε είδε μετά τους πυροβολισμούς.
-Ακριβώς. -Μάλιστα.
Ας μην παρασυρόμαστε.
Κοίτα.
Ξεκουράσου λίγο.
Πώς είναι το πόδι;
Καλά είναι.
Καλύτερα.
Θα σε δούμε αύριο.
Κύριε Μίλερ...
Αδελφή Πρισίλα...
Ευχαριστώ.
Σας ευχαριστώ και τους δύο.
Φίνεους.
Διαμένεις
στην οδό Εμζολόζι 1112
στο Μίντελμπουργκ;
Ναι, εκεί μένω, Εντιμότατε.
Γνωρίζεις τον κατηγορούμενο, Σόλομον Μαχλάγκου;
-Μάλιστα. Είναι ξάδελφος μου. -Μάλιστα.
Και θυμάσαι τι έγινε
το απόγευμα της 11ης Ιουνίου του 1977
στο σπίτι σου;
Εντιμότατε, ο Σόλομον ήρθε στο σπίτι μου
μαζί με τον Μόντι Μότλουνγκ και τον Λάκι.
Θυμάσαι αν μετέφεραν τίποτα;
Φίνεους, μετέφεραν τίποτα;
Είχαν τσάντες, βαλίτσες και τρόφιμα, Εντιμότατε.
Εντιμότατε, για τα πρακτικά, πειστήρια Α1 ως 10.
Αυτές είναι οι τσάντες.
Αυτά είναι τα τρόφιμα.
Όπλα.
Σφαίρες. Χειροβομβίδες.
Με αυτά σκόπευαν να τρομοκρατήσουν τον λαό της Νότιας Αφρικής.
Το αναγνωρίζεις αυτό, Φίνεους;
ΜΑΪΛΣ ΝΤΕΪΒΙΣ "SEVEN STEPS TO HEAVEN"
Ναι. Είναι δίσκος, Εντιμότατε.
Το ξέρω ότι είναι δίσκος. Σε ποιον ανήκει;
Ο Σόλομον τον άφησε στο σπίτι μου.
Απόδειξη ότι ήταν εκεί εκείνη τη μέρα.
Φίνεους,
σου είπε τίποτα ο Σόλομον;
Φίνεους, σου είπε τίποτα; Εντιμότατε, χρειάζομαι λίγη βοήθεια.
Μπορεί να μιλήσει ο μάρτυρας, παρακαλώ;
-Νεαρέ μου, μίλα. -Τον άκουσα!
Εντιμότατε, μας έβγαλε λόγο.
Μάλιστα...
Και τι είπε σ' αυτόν τον λόγο;
Εντιμότατε,
είπε ότι πρέπει να μπούμε στο ANC για να σκοτώσουμε τους Μπόερς.
Να μπείτε στο ANC...
για να σκοτώσετε λευκούς.
Ήταν το τελευταίο που είπε;
Δεν έχω άλλες ερωτήσεις.
Ερωτήσεις, κύριε Μίλερ;
Δεν έχω ερωτήσεις, Εντιμότατε.
Ο μάρτυρας μπορεί να κατέβει.
Τελείωσαν μαζί σου. Κατέβα.
Σου ζητάμε στο όνομα του Πατρός, του Υιού και του Αγίου...
Τον πονάει πάρα πολύ...
που τον πρόδωσε ο Φίνεους.
Το ίδιο του το αίμα.
Δεν είπαν ότι ο Μόντι ήταν αυτός που έριξε;
Ναι, μαμά.
Αλλά ο νόμος του κοινού σκοπού λέει...
ότι κι ο Σόλομον είναι ένοχος, κι ας μην έριξε εκείνος.
Είναι ο νόμος τους.
Λούκας, αδελφέ μου.
Μπρέντα.
Πώς είναι η μαμά;
Δεν αντέχει άλλο.
Όλοι μας δυσκολευόμαστε.
Γι' αυτό δεν ήρθε να σε δει.
Η μαμά...
είπε να σου δώσω αυτό.
Πες της ότι την ευχαριστώ. Θα με κρατάει ζεστό.
Λοιπόν...
συγγνώμη που σε άφησα τότε.
Δεν πειράζει. Μην ανησυχείς.
Είναι όλα στο παρελθόν.
Είναι όλοι καλά στο σπίτι;
Καλά είναι.
Σ' αγαπώ, Μπρέντα.
Σ' αγαπώ με όλη μου την καρδιά. Πάντα.
Φοβάμαι.
Μη φοβάσαι.
Όταν με σκέφτεσαι...
να κοιτάς...
τον ουρανό...
Θα είμαι στα αστέρια.
Θα σε βγάλουμε από δω μέσα.
Ξέρω τους περισσότερους φρουρούς εδώ.
-Τι εννοείς; -Εννοώ ότι θα δραπετεύσεις.
Όταν πάω στο Μαμελόντι, θα μιλήσω στον αδελφό Φρανκ.
Τα παράθυρα στα κελιά σε χωράνε για να βγεις.
Ο αδελφός Φρανκ θα σε περιμένει.
-Αδελφέ μου. -Μπρέντα.
Αδελφέ μου Λούκας,
αρκετά προβλήματα προκάλεσα στην οικογένειά μας.
Μπορούμε να σε βγάλουμε.
Τελειώνει εδώ.
Το έχω αποδεχτεί.
Να κάνεις κι εσύ το ίδιο.
Σας αγαπώ πολύ...
όλους.
Ήρθε η ώρα.
Πρέπει να φύγω.
Αφήσαμε τα σπίτια μας και πήγαμε στην εξορία
αναζητώντας την ελευθερία.
Η ελευθερία είναι μέσα μας, όμως.
Το Βεν Σιζέ μάς προετοίμασε για πόλεμο, αλλά εδώ δεν υπήρχαν όπλα.
Ούτε χειροβομβίδες ούτε σύντροφοι.
-Το δικαστήριο είναι έτοιμο. -Εδώ υπήρχαν αλυσίδες, τοίχοι και ατσάλι.
Γι' αυτό κανείς δεν μπορεί να σε προετοιμάσει.
Αυτό ήταν το τελευταίο πεδίο μάχης.
Εκεί δίναμε την ύστατη μάχη μας.
Να σηκωθεί ο κατηγορούμενος.
Τις περασμένες εβδομάδες...
άκουσα τα στοιχεία της εισαγγελίας στην υπόθεση κατά του Σόλομον Μαχλάγκου.
Δεν θα διαβάσουμε όλα τα τεκμήρια στην ανάγνωση της απόφασής μου.
Θέλω να επικεντρωθώ στο ζήτημα του κοινού σκοπού.
Θέλω να αναφέρω
πως όταν στον κατηγορούμενο δόθηκε ευκαιρία να φύγει από τον τόπο,
με τον Λάκι στις 13 Ιουνίου στην πιάτσα των ταξί, εκείνος δεν έφυγε.
Να σας θυμίσω ότι ο κατηγορούμενος έφυγε από τη χώρα
για να αποκτήσει στρατιωτική εκπαίδευση.
Και επέστρεψε με δύο συντρόφους του.
Και δεν υπάρχει καμία αμφιβολία ότι έδρασαν με κοινό σκοπό.
Είχαν ετοιμάσει και εκτελούσαν ένα κοινό σχέδιο.
Αν ο κατηγορούμενος είχε πρόθεση να αφήσει το όπλο,
να διαχωρίσει τη θέση του από τον Μόντι Μότλουνγκ,
θα είχε διαφύγει ενώ ήταν στην αποθήκη με τα μπουκάλια.
Έτσι, το πάτημα της σκανδάλης του όπλου
που προκάλεσε τον θάνατο εκείνων των δύο αθώων ανθρώπων,
είναι ίδιο με το να πατά τη σκανδάλη ο ίδιος ο κατηγορούμενος.
Επειδή μοιράζονταν έναν κοινό στόχο και είχαν έναν κοινό σκοπό.
Υπό αυτές τις συνθήκες, καταλήγουμε στο συμπέρασμα
ότι δεν υπάρχει κανένα ελαφρυντικό.
Κρίνεσαι ένοχος για όλες τις κατηγορίες.
Θα ήθελες να πεις κάτι στο δικαστήριο πριν αναγγελθεί η ποινή σου;
Θέλουμε μόνο ελευθερία.
Μόνο αυτό θέλουμε.
Ελευθερία.
Ελευθερία να μάθουν τα παιδιά.
Ελευθερία να δουλεύουν οι άντρες, να αγαπούν οι μητέρες,
να ανθίσει το έθνος μας.
Μόνο αυτό θέλουμε.
Ισότητα.
Για όλους.
Βλέπετε...
εγώ είμαι ένας από πολλούς.
Ένας στρατιώτης.
Θα ακολουθήσουν πάρα πολλοί ακόμα.
Οπότε...
δεν υπάρχει κανένα δικαστήριο...
καμία αστυνομική δύναμη...
κανένας στρατός
που θα σταματήσει το κύμα της επανάστασης.
Καμία τιμωρία
δεν μπορεί να επιβάλλει αυτό το δικαστήριο,
κανέναν νόμο δεν μπορεί να περάσει η κυβέρνησή σας
που θα σκοτώσει τη θέληση του λαού.
Επειδή θα παλέψουμε.
Θα συνεχίσουμε να παλεύουμε
μέχρι να απελευθερωθούμε όλοι.
Και ίσως να απελευθερώσουμε κι εσάς
από τον εαυτό σας.
Μπορείτε να μας μισείτε,
να μας υποβιβάζετε,
να μας βασανίζετε και να μας σκοτώνετε.
Εμείς, όμως,
θα παλεύουμε.
Και θα απελευθερωθούμε.
Κάποια μέρα...
θα είμαστε ελεύθεροι.
Η δύναμη!
Είναι δική μας!
Σόλομον Καλούσι Μαχλάγκου...
καταδικάζεσαι σε θάνατο.
Θα μεταφερθείς στη φυλακή της Πρετόρια και θα οριστεί ημερομηνία,
και θα κρεμαστείς από τον λαιμό μέχρι θανάτου.
Και, τέλος, ο Μάιλς Ντέιβις είπε
"Αν κάποιος μου έλεγε ότι μου μένει μία ώρα ζωής,
θα την περνούσα πνίγοντας έναν λευκό.
Θα τον έπνιγα αργά
και ωραία".
Εγώ την τελευταία μου ώρα
λέω αυτό.
"Το αίμα μου θα θρέψει το δέντρο που θα βγάλει τους καρπούς της ελευθερίας.
Πες στους δικούς μου ότι τους αγαπώ
κι ότι πρέπει να συνεχίσουν τη μάχη.
Ο αγώνας
συνεχίζεται".
"ΤΟ ΑΙΜΑ ΜΟΥ ΘΑ ΘΡΕΨΕΙ ΤΟ ΔΕΝΤΡΟ ΠΟΥ ΘΑ ΒΓΑΛΕΙ ΤΟΥΣ ΚΑΡΠΟΥΣ ΕΛΕΥΘΕΡΙΑΣ.
ΠΕΣ ΣΤΟΥΣ ΔΙΚΟΥΣ ΜΟΥ ΟΤΙ ΤΟΥΣ ΑΓΑΠΩ ΚΑΙ ΝΑ ΣΥΝΕΧΙΣΟΥΝ ΤΗ ΜΑΧΗ.
Ο ΑΓΩΝΑΣ ΣΥΝΕΧΙΖΕΤΑΙ!"
ΣΟΛΟΜΟΝ ΚΑΛΟΥΣΙ ΜΑΧΛΑΓΚΟΥ 6 ΑΠΡΙΛΙΟΥ 1979
Μετά την εκτέλεση του Σόλομον, η κυβέρνηση του Απαρτχάιντ
εκτέλεσε περίπου 2.800 άτομα
με τον νόμο Κοινού Σκοπού, με μέσο όρο 233 εκτελέσεις τον χρόνο,
από το 1979 ως το 1989.
Η θανατική ποινή καταργήθηκε με τη νέα κυβέρνηση
στις 6 Ιουνίου 1995.
Όταν βγήκε αυτή η ταινία, ο νόμος του Κοινού Σκοπού ίσχυε ακόμα.
Υποτιτλισμός: Μαριλένα Τζοβάνη